En video af bølgende skyer blev mandag optaget af Linda Fuchs i Aalborg. De bølgende skyer hedder asperitas. Det er en ny skytype, der er blevet navngivet for fem år siden af Verdens Meteorologi Organisation (WMO). Skyen blev mandag observeret på forsiden af et intenst regnvejr, der opstod i forbindelse med en koldfront. Den bølgende sky blev set i vestlig retning, inden regnen begyndte i Aalborg. Også i Løkken blev de bølgende skyer set mandag morgen. Der er stadig diskussioner om, hvordan aperitas bliver dannet, men den generelle teori om dens opståen er, at skyerne ofte er forbundet med en ustabil atmosfære og tit bliver efterfulgt af tordenvejr. Teorien passede meget fint med mandagens vejr. Det var ikke kun i Nordjylland at skyen blev set. Også ved lund tæt ved Horsens har TV 2 Vejret fået dette billede. Da asperitas i 2017 blev navngivet, var det første gang i mere end 60 år, at WMO navngav en ny skytype.

Referat:
Skyen med den latinske betegnelse asperitas blev mandag fotograferet over Aalborg.